CELEX: 32017R0719
Language: bg
Date: 2017-04-07 00:00:00
Title: Регламент (ЕС) 2017/719 на Съвета от 7 април 2017 година за изменение на Регламент (ЕС) 2015/2192 относно разпределянето на възможностите за риболов съгласно протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години

22.4.2017   
            
            
               BG
            
            
               Официален вестник на Европейския съюз
            
            
               L 106/8
            
         РЕГЛАМЕНТ (ЕС) 2017/719 НА СЪВЕТА
   от 7 април 2017 година
   за изменение на Регламент (ЕС) 2015/2192 относно разпределянето на възможностите за риболов съгласно протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               На 30 ноември 2006 г. Съветът прие Регламент (ЕО) № 1801/2006 относно сключването на Споразумението за партньорство в областта на рибарството между Европейската общност и Ислямска република Мавритания (1) („споразумението за партньорство“).
            
         
               (2)
            
            
               На 24 май 2016 г. Съветът прие Решение (ЕС) 2016/870 (2) относно сключването на протокола за определяне на възможностите за риболов и на финансовото участие, предвидени в споразумението за партньорство за период от четири години („протокола“).
            
         
               (3)
            
            
               С Регламент (ЕС) 2015/2192 на Съвета (3) между държавите членки се разпределят възможностите за риболов, определени в протокола.
            
         
               (4)
            
            
               В становището на независимия Съвместен научен комитет, създаден съгласно член 4 от протокола, се посочва наличието на остатък от черна мерлуза и се взема под внимание научното становище от 2014 г. на IMROP (Институт за океанографски изследвания и рибарство на Мавритания), потвърждаващо наличието на остатък от калмари и сепия.
            
         
               (5)
            
            
               В съответствие с с член 6, параграф 1, буква а) от протокола Съвместният комитет реши, на своето заседание, проведено на 15 и 16 ноември 2016 г. в Нуакшот, да измени протокола чрез въвеждане на нови възможности за риболов в рамките на наличния остатък за хладилните траулери, извършващи улов на черна мерлуза като основен целеви вид и на калмари и сепия като вторични целеви видове.
            
         
               (6)
            
            
               Целесъобразно е новите възможности за риболов да се разпределят между държавите членки за оставащата част от периода на прилагане на протокола.
            
         
               (7)
            
            
               Тъй като въвеждането на нови възможности за риболов оказва влияние върху икономическите дейности на корабите на Съюза и планирането на техните риболовни сезони, настоящият регламент следва да влезе в сила незабавно след публикуването му.
            
         
               (8)
            
            
               Регламент (ЕС) 2015/2192 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 1, параграф 1 от Регламент (ЕС) 2015/2192 се добавя следната буква:
   
      
                  „з)
               
               
                  Категория 2а — Траулери (хладилни) за черна мерлуза:
                  
                              Испания
                           
                           
                              Черна мерлуза
                           
                           
                              3 500  тона
                           
                        
                              Калмари
                           
                           
                              1 450  тона
                           
                        
                              Сепия
                           
                           
                              600 тона
                           
                        В тази категория могат да бъдат разположени до 6 кораба едновременно във водите на Мавритания.“
               
            
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 април 2017 година.
      
         
            За Съвета
         
         
            Председател
         
         L. GRECH
      
   
   
      (1)  ОВ L 343, 8.12.2006 г., стр. 1.
   
      (2)  Решение (ЕС) 2016/870 на Съвета от 24 май 2016 г. относно сключването, от името на Европейския съюз, на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години (ОВ L 145, 2.6.2016 г., стр. 1).
   
      (3)  Регламент (ЕС) 2015/2192 на Съвета от 10 ноември 2015 г. относно разпределянето на възможностите за риболов съгласно протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години (ОВ L 315, 1.12.2015 г., стр. 72).